**வானமே எல்லை** (*Vaaname Ellai*) திரைப்படம் 1992 ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை கே.பாலசந்தர் எழுதி, இயக்கி ராஜம் பாலச்சந்தர் மற்றும் புஷ்பா கந்தசாமி ஆகியோரால் தயாரிக்கப்பட்டது. இத்திரைப்படத்தில் ஆனந்த் பாபு, ரம்யா கிருஷ்ணன், பானுபிரியா, மதுபாலா பப்லு பிருத்திவிராஜ், விசாலி கண்ணதாசன் ஆகியோர் நடித்திருந்தனர்.

கதைச் சுருக்கம்
---------------

வாழ்க்கையில் விரக்தியடைந்து தற்கொலை செய்துகொள்ள முடிவுசெய்யும் ஐந்து கதாபாத்திரங்களைப் பற்றிய கதை.

தீபக் (ஆனந்த் பாபு) நீதிபதியாக பணியாற்றும் தனது தந்தையின்மீது மிகுந்த அன்பும், மரியாதையும் கொண்டுள்ளான். தீபக்கின் நண்பன், தீபக்கின் தந்தை லஞ்சம் பெற்று தீா்ப்புகளை வழங்குகிறவா் என்ற உண்மையைச் சொல்லும்போது நம்ப மறுத்து சண்டையிடுகிறான். அவனே தன் தந்தை லஞ்சம் வாங்குவதை நேரில் கண்டதும் அதிா்ச்சியடைகிறான். வசதியாக வாழவும், தீபக்கின் சகோதரிகள் திருமணத்திற்காகவும் லஞ்சம் வாங்க வேண்டியிருப்பதாக தீபக்கின் தாய் அதை நியாயப்படுத்துகிறாள். அதை ஏற்றுக்கொள்ள முடியாத தீபக் லஞ்சப்பணத்தின் மூலம் வாங்கிய தன் இருசக்கர வாகனத்தை எரித்துவிட்டு தன் வீட்டைவிட்டு வெளியேறுகிறான்.

கெளதம் (பிருத்விராஜ் ) பணக்காரத் தந்தையின் (கொச்சி ஹனீஃபா) ஒரே மகன்; தாயை இழந்தவன்;அவனது தந்தையின் அலுவலவத்தில் கணினி இயக்குபவராகப் பணியாற்றுபவள் சுகுணா(விசாலி கண்ணதாசன்). கெளதமும், சுகுணாவும் காதலிக்கிறாா்கள். தன் மகனுக்கு பணக்கார வீட்டுப்பெண்ணை திருமணம் செய்ய நினைக்கும் தந்தை, மகனின் காதலை எதிா்க்கிறாா். கெளதம் தன் காதலில் உறுதியாக இருக்கிறான். அவா்களது காதலைப் பிரிக்க அவன் தந்தை அதிரடியான முடிவெடுக்கிறாா். விதவையான சுகுணாவின் தாயை கெளதமின் தந்தை திருமணம் செய்துகொள்கிறாா். சுகுணா சகோதரி உறவானதை ஏற்க முடியாத கெளதம் வீட்டைவிட்டு வெளியேறுகிறான். வீட்டைவிட்டு வெளியேற விரும்பாத சுகுணா தன் காதலைக் கெடுத்த தாயும், இரண்டாவது தந்தையும் வெறுப்படையும்படி நடந்து பழிவாங்குகிறாள்.

கற்பகம் (மதுபாலா ) வயதான பணக்காரரை அவள் தந்தையின் வற்புறுத்தலால் விருப்பமின்றி திருமணம் செய்துகொள்கிறாள். முதலிரவன்று வீட்டைவிட்டு வெளியேறி தற்கொலைக்கு முயற்சி செய்யும் இடத்தில் சுபத்ராவைக் (ரம்யா கிருஷ்ணன்) காப்பாற்றுகிறாள்.

சுபத்ரா தனியே ரயிலில் வரும்போது நான்கு பேரால் கற்பழிக்கப்பட்டு ரயிலிலிருந்து தூக்கி எறியப்பட்டு வாழ்க்கையில் விரக்தி அடைந்தவள்.

பசுபதி ( கெளதம் சுந்தரராஜன்) படித்த படிப்புக்கு வேலை கிடைக்காத விரக்தியில் தனது தந்தையிடம் (ராஜேஷ்) சண்டையிட்டு வீட்டைவிட்டு வெளியேறியவன்.

ஐந்து பேரும் குன்னூரில் சந்தித்து நூறு நாள்கள் மகிழ்ச்சியாக வாழ்ந்து பிறகு சேர்ந்து தற்கொலை செய்துகொள்ள முடிவு செய்கிறார்கள். ஆனால் அவர்களில் பசுபதி மட்டும் அனைவரையும் தற்கொலை முடிவிலிருந்து மாற்ற முயற்சி செய்கிறான். தான் தற்கொலை செய்வதை காணொளியாக பதிவு செய்து மற்றவர்களை தற்கொலை செய்ய வேண்டாம் எனக் கேட்டுக்கொள்கிறான்.

இது மற்ற நால்வரிடையே குழப்பத்தை ஏற்படுத்துகிறது. அப்போது பசுபதியின் தந்தை அங்கே வருகிறார். பசுபதி இறந்த செய்தியைக் கேட்டு மற்ற நால்வரும்தான் பசுபதி இறப்புக்குக் காரணமானவர்கள் என்று குற்றம் சாட்டுகிறார். இதனால் மற்ற நால்வரும் கோபம் அடைந்து தற்கொலை செய்ய செல்லும்போது அங்கே இறந்துவிட்டதாக எண்ணிய பசுபதி உயிரோடு வருகிறான். பிறகுதான் இந்த தற்கொலை நாடகம் பசுபதி மற்றும் அவன் தந்தையின் திட்டம் எனத் தெரிகிறது. இறுதியாக அவர்கள் தங்கியிருந்த வீட்டின் உரிமையாளராக வரும் பாதிபாண்டியன் (மதன் பாப்) அவர்கள் ஐவரையும் ஆதரவற்றவர்களுக்காக தன் வாழ்வை அர்ப்பணித்த மாற்றுத்திறனாளி காந்திராமனை சந்திக்க வைக்கிறார். காந்திராமனின் அறிவுரையால் தங்கள் தற்கொலை எண்ணத்தைக் கைவிட்டு புதுவாழ்வைத் தொடங்குகிறார்கள்.

நடிகர்கள்
---------

* ஆனந்த் பாபு - தீபக்
* பிருத்விராஜ் - கௌதம்
* கௌதம் சுந்தர்ராஜன் - பசுபதி
* மதுபாலா - கற்பகம்
* ரம்யா கிருஷ்ணன் - சுபத்ரா
* ராஜேஷ் - சாமிவேலு (பசுபதியின் தந்தை )
* கொச்சி ஹனீஃபா - எம்.ஆர் .டி
* ஒய். விஜயா - அகிலா
* மதன் பாப் - பாதிபாண்டியன்
* சார்லி - சாபு
* கவிதாலயா கிருஷ்ணன் - பாபு
* சேது விநாயகம் - மஞ்சுநாத் (தீபக்கின் தந்தை)
* தாமு - வீட்டுக் காவலாளி
* எஸ். என். லட்சுமி - பாபு, சாபுவின் தாய்
* பூவிலங்கு மோகன் - தீபக்கின் நண்பன்
* *விஷாலி கண்ணதாசன்*

### சிறப்புத் தோற்றம்

* பானுப்ரியா - நடிகை பானுப்ரியா

திரைப்படத்தின் சிறப்புகள்
-------------------------

நகைச்சுவை நடிகர்களான தாமு மற்றும் மதன்பாப் இருவரும் அறிமுகமான முதல் படம். பசுபதி கதாபாத்திரத்தில் நடித்த கௌதம் சுந்தர்ராஜன், பாலச்சந்தரின் அழகன் திரைப்படத்தில் அறிமுகம் ஆகியிருந்தாலும் தன் திரைவாழ்வில் "மறக்கமுடியாத திரைப்படம் "எனக் குறிப்பிட்டுள்ளார். இயக்குனர் சிகரம் பாலசந்தர் தான் இயக்கிய படங்களில் தனக்குப் பிடித்த 10 படங்களில் ஒன்றாக இப்படத்தைக் குறிப்பிட்டுள்ளார்.

இசை
---

திரைப்படத்தின் இசையமைப்பாளர் மரகதமணி ஆவார்.

| வரிசை 
எண்  | பாடல் | பாடகர்கள் | பாடலாசிரியர் | பாடல் ஒலிக்கும் நேரம் |
| --- | --- | --- | --- | --- |
| 1 | அட யாரிங்கே மனிதன் | ராஜாமணி | வைரமுத்து | 03:05 |
| 2 | ஜன கண மன என ஜதி சொல்லும் நேரம் | எஸ். பி. பாலசுப்ரமணியம் , சித்ரா |  | 05:37 |
| 3 | கம்பங்காடு கம்பங்காடு | மரகதமணி, சித்ரா |  | 04:36 |
| 4 | நாடோடி மன்னர்களே | சித்ரா |  | 05:01 |
| 5 | நீ ஆண்டவனா | எஸ். பி. பாலசுப்ரமணியம் , சித்ரா |  | 05:10 |
| 6 | சிறகில்லை நான் கிளியில்லை | சித்ரா |  | 04:26 |
| 7 | சோகம் இனி இல்லை இனி வானமே எல்லை | எஸ். பி. பாலசுப்ரமணியம் |  | 04:26 |
| 8 | தம்பிகளா | மரகதமணி |  | 01:03 |

மேற்கோள்கள்
-----------

1. 
2. 
3. 
4. பரணிடப்பட்டது 2018-02-25 at the வந்தவழி இயந்திரம்
5.

வெளியிணைப்புகள்
---------------

* 

| * பா
* உ
* தொ
கே. பாலசந்தர் திரைப்படங்கள் |
| --- |
| இயக்கியவை | 

|  |  |
| --- | --- |
| 1960களில் | 
* *நீர்க்குமிழி* (1965)
* *நாணல்* (1965)
* *மேஜர் சந்திரகாந்த்* (1966)
* *பாமா விஜயம்* (1967)
* *அனுபவி ராஜா அனுபவி* (1967)
* *எதிர்நீச்சல்* (1968)
* *தாமரை நெஞ்சம்* (1968)
* *பலே கொடுலு* (1968)
* *பூவா தலையா* (1969)
* *சத்தேகாலபு சத்தேயா* (1969)
* *இரு கோடுகள்* (1969)

 |
| 1970களில் | 
* *பத்தாம் பசலி* (1970)
* *எதிரொலி* (1970)
* *நவகிரகம்* (1970)
* *காவியத் தலைவி* (1970)
* *நான்கு சுவர்கள்* (1971)
* *நூற்றுக்கு நூறு* (1971)
* *பொம்ம பொருசா* (1971)
* *புன்னகை* (1971)
* *கண்ணா நலமா* (1972)
* *வெள்ளி விழா* (1972)
* *அரங்கேற்றம்* (1973)
* *சொல்லத்தான் நினைக்கிறேன்* (1973)
* *நான் அவனில்லை* (1974)
* *அவள் ஒரு தொடர்கதை* (1974)
* *Aaina* (1974)
* *அபூர்வ ராகங்கள்* (1975)
* *மன்மத லீலை* (1976)
* *அந்துலேனி கதை* (1976)
* *மூன்று முடிச்சு* (1976)
* *அவர்கள்* (1977)
* *பட்டினப் பிரவேசம்* (1977)
* *நிழல் நிஜமாகிறது* (1978)
* *மரோ சரித்திரா* (1978)
* *தப்பிதா தாளா* (1978)
* *தப்புத் தாளங்கள்* (1978)
* *நினைத்தாலே இனிக்கும்* (1979)
* *அந்தமைனா அனுபவம்*
* *இதி கதா காது* (1979)
* *நூல் வேலி* (1979)
* *குப்பெது மனசு* (1979)

 |
| 1980களில் | 
* *வறுமையின் நிறம் சிவப்பு* (1980)
* *அகளி ராஜ்ஜியம்* (1981)
* *ஆடவாள்ளு மீகு ஜோசரள்ளு* (1981)
* *எங்க ஊரு கண்ணகி* (1981)
* *தொலி கோடி கூசிந்தி* (1981)
* *தில்லு முல்லு* (1981)
* *ஏக் தூஜே கே லியே* (1981)
* *தண்ணீர் தண்ணீர்* (1981)
* *47 நாட்கள்* (1981)
* *47 ரோச்சுலு* (1981)
* *அக்னி சாட்சி* (1982)
* *பெங்கியல்லி அரலித ஹூவு* (1983)
* *பொய்க்கால் குதிரை* (1983)
* *ஜாரா சி ஜிந்தகி* (1983)
* *கோகிலாம்மா* (1983)
* *ஏக் நய் பஹிலி* (1984)
* *அச்சமில்லை அச்சமில்லை* (1984)
* *எரடு ரெக்ககளு* (1984)
* *கல்யாண அகதிகள்* (1985)
* *சிந்து பைரவி* (1985)
* *முகில மல்லிகை* (1985)
* *சுந்தர சுவப்ணகளு* (1986)
* *புன்னகை மன்னன்* (1986)
* *மனதில் உறுதி வேண்டும்* (1987)
* *ருத்ரவீணை* (1988)
* *உன்னால் முடியும் தம்பி* (1988)
* *புதுப்புது அர்த்தங்கள்* (1989)

 |
| 1990களில் | 
* *ஒரு வீடு இரு வாசல்* (1990)
* *அழகன்* (1991)
* *வானமே எல்லை* (1992)
* *Dhilon Ka Rishta* (1992)
* *ஜாதி மல்லி* (1993)
* *டூயட்* (1994)
* *கல்கி* (1996)

 |
| 2000களில் | 
* *பார்த்தாலே பரவசம்* (2001)
* *பொய்* (2006)

 |

 |
| கதையாசிரியர் | 
* *தெய்வத்தாய்* (1964)
* *சர்வர் சுந்தரம்* (1964)
* *பூஜைக்கு வந்த மலர்* (1965)
* *நீல வானம்* (1965)
* *Oonche Log* (1965)
* *Urandhakallu Oesthu Naaru Jackraga* (1966)
* *Suga Dhukalu* (1968)
* *Teen Bahuraniyan* (1968)
* *Chiranjeevi* (1970)
* *Saamparallaram Babu* (1970)
* *Beekara Nimishangal* (1970)
* *Haar Jeet* (1972)
* *Aaradi Mannita Jenmay* (1973)
* *Jeevitha Rangam* (1974)
* *Bala Brikshanam* (1978)
* *Kazhukan* (1979)
* *நெற்றிக்கண்* (1981)

 |
| மேலும் காண்க | 
* கவிதாலயா

 |



1. ↑  "பாலச்சந்தருக்குப் பிடித்த 10 படங்கள்".